“คนไทย” เที่ยวอินเดีย ต้องตรวจโควิดก่อนเข้าประเทศ-กักตัวหากติดเชื้อ
“อินเดีย” สั่งบังคับตรวจเชื้อโควิด-19 ผู้เดินทางจากประเทศไทย, จีน, ญี่ปุ่น, เกาหลีใต้ และฮ่องกง หากแสดงอาการของโรคหรือหากผลตรวจเชื้อออกมาเป็นบวกจะต้องกักตัว
“อินเดีย” สั่งบังคับตรวจเชื้อโควิด-19 ผู้เดินทางจากประเทศไทย, จีน, ญี่ปุ่น, เกาหลีใต้ และฮ่องกง หากแสดงอาการของโรคหรือหากผลตรวจเชื้อออกมาเป็นบวกจะต้องกักตัว
24 ธ.ค. 2565

นายมันสุกห์ มันดาวิยะ รัฐมนตรีสาธารณสุขของอินเดียเปิดเผยในวันนี้ (24 ธ.ค.) ว่า อินเดียได้สั่งบังคับตรวจเชื้อโควิด-19 ผู้เดินทางจากประเทศไทย, จีน, ญี่ปุ่น, เกาหลีใต้ และฮ่องกง
โดยสำนักข่าวรอยเตอร์รายงานการเปิดเผยของนายมันดาวิยะระบุว่า ผู้โดยสารจากประเทศดังกล่าวข้างต้นจะต้องกักตัวหากแสดงอาการของโรคโควิด-19 หรือหากผลตรวจเชื้อออกมาเป็นบวก
ทั้งนี้ นายมันดาวิยะได้ประกาศเตือนประชาชนให้เฝ้าระวังโรคโควิด-19 รวมถึงเข้ารับการฉีดวัคซีนและสวมหน้ากากอนามัย ขณะที่อินเดียยังคงเฝ้าระวังเชื้อไวรัสโควิด-19 สายพันธุ์ใหม่ที่อาจเกิดขึ้นจากการแพร่ระบาดระลอกใหม่ทั่วประเทศจีน
“อินเดียจะเริ่มสุ่มตรวจโควิดจากจำนวน 2% ของนักท่องเที่ยวต่างชาติที่เดินทางมาถึงสนามบินของอินเดีย หลังจากที่ได้ขอให้หน่วยงานระดับภูมิภาคส่งตัวอย่างผลตรวจเชื้อที่เป็นบวกไปยังห้องปฏิบัติการเพื่อตรวจสอบโควิด-19 สายพันธุ์ใหม่” นายมันดาวิยะ กล่าว 
สำหรับในการประชุมเพื่อทบทวนสถานการณ์โควิดในอินเดียท่ามกลางจำนวนผู้ป่วยที่เพิ่มขึ้นในหลายประเทศในเอเชีย
“การแพร่ระบาดของโควิด-19 ยังไม่จบ ผมขอให้ทุกคนตื่นตัวและเฝ้าระวังให้มากขึ้น” นายมันดาวิยะ กล่าว